Նախագահի թեկնածու Արամ Կարապետյանի նախընտրական շտաբը այսօր հայտարարություն է տարածել, որում, մասնավորապես, ասված է. - «Խախտելով ընտրական օրենսգրքի 18 հոդվածի 1-ին եւ 2-րդ մասերի պահանջները մի շարք բնակավայրերում (Աշտարակ, Մարալիկ եւ այլն) Ռոբերտ Քոչարյանի նախընտրական շտաբերը տեղակայվել են տեղական ինքնակառավարման մարմինների շենքերում, իսկ պետական իշխանության շենքերի վրա փակցված են գործող նախագահի նախընտրական ցուցապաստառները, ինչն արգելվում է մյուս թեկնածուներին»: